Õpime ja kasvame koos lastega
#000000
25.-29. aprill toimus Lohkva lasteaias Erasmus + projekti „Creating a learning love (CALL)“ viimane kohtumine. Meie seekordse kohtumise eesmärgiks oli võtta kokku kolm aastat kestnud projektitegevus ning jagada meie projektitegevuse tulemusel valminud materjale.
#000002
CALL projekti eesmärgiks oli arendada kõikide partnerite (Hispaania, Türgi, Bulgaaria, Põhja-makedoonia, Eesti) õpikeskkonda lapsekesksemaks, loovamaks ning kaasaegsemaks läbi erinevate tegevuste.
#000003
Esimene projektiaasta, 2019/2020, sattus Covidi pandeemia algusesse ja kõigi partnerite jaoks oli see olukord suur šokk. Olime ju planeerinud kokku panna „Mängude raamat eelkooliealistele lastele“, „Welcome to Europe“ tegevusraamatu ning „Tehnoloogiavaba programmeerimine“ raamatu. Raamatute koostamisel oli üheks oluliseks komponendiks erinevate tegevuste läbimängimine lastega ja selle protsessi salvestamine videote või piltidena. Õnneks suutsime ennast 2021/2022 aastal kokku võtta ning kõik toppama jäänud tegevused lõpetada.
#000004
27. aprillil toimus Luunja lasteaed Midrimaa lahkel loal nende saalis meie projekti lõpuseminar. Seminaril esinesid partnerid ettekannetega ja tutvustasid meie projekti tulemust. Kogu info on kätte saadav meie projekti kodulehel 
#000005
Seminarile olid kutsutud Luunja valla esindajad ja lasteaedade õpetajad ning Tartumaa lasteaedade juhid. Seminar kanti üle ka Lohkva Lasteaia Facebooki lehel, mida on võimalik järgi vaadata.
#000006
Lisaks seminarile said meie partnerid tutvuda meie lasteaia tööpõhimõtetega, nägid rühmades tegevusi, kus kasutati tehnoloogiat, viisime läbi õpitoa 6 klotsi metoodikast ning tutvustasime neile ka Eesti loodust ja kultuuri.
#000007
Külalised olid väga rahul kõige nähtu ja kuulduga. Eriti suurt vaimustut kutsus esile tõsiasi, et meie lapsed käivad iga päeva väljas ja ka õppetegevused toimuvad väljas. Selgus, et Türgis, Bulgaarias ja Põhja-Makedoonias on see harv juhus või lausa vanemate poolt keelatud tegevus. Partnerid tunnustasid meid selle eest, et oleme osanud rakendada erinevatest metoodikatest ja põhimõtetest kõige parema osa ja kõrvale jätnud selle, mis takistab arengut.
#000008
Olen väga tänulik kõigile Lohkva lasteaia töötajatele, kes toetasid ja panustasid selle projekti tegevustesse ning meie nädala korraldamisse.
#000009
Meie partnerlasteaed asus umbes meie Võru suuruses linnas Kuršenai, aga ööbisime Šjauliais. Seekord oli meie reisivahendiks auto ja 6 tunnisel sõidul oli roolikeerajaks meie liikumisõpetaja Andrus.
#000013
Järgnevatel päevadel oli vastuvõtjate programm väga tihe – käisime lasteaedades, raamatukogudes, kunsti- ja muusikakoolis, Ristimäel ja ühe hommikupooliku veetsime Palangal tormist merd imetledes ning merevaigumuuseumis. Samuti meisterdasime Ruta šokolaadimuuseumis käsitöökomme ning degusteerisime Džiugas erinevaid juustusid. Kunstikoolis õppisime maalima ja raamatukogus tegime oma kujunduse riidekotile. Käsitöömuuseumis õppisime savikausi kaunistamist.
#000015
Lasteaiad on meie lasteaedadele oma töökorralduselt väga sarnased. Meid vastuvõtnud lasteaed oli innovatiivne, tervistedendav ja õuesõpet ning liikumist väärtustav lasteaed. Saime palju toredaid ideid oma lasteaia keskkonna kujundamiseks just eriti õueala osas. Nii tulimegi tagasi mitmete ideedega, mida tasuks ka meie laste õpikeskkonna kujundamisel realiseerida.
#000016
Projekti lõpukonverentsil tegid ettekande kõigi partnerriikide esindajad – Eestipoolse kokkuvõtte projekti sisulisest tegevusest tegi Anneli Mõtsmees.
#000017
Koju jõudes tõdesime, et seekord oli väga põnev ja arendav õpiränne, mis jääb kindlasti kauaks meelde.
#000018
Nüüd ootavad meid maikuus ees kahe ERASMUS+ projekti lõpukohtumised Eestis.
#000019
Märtsi esimesel nädalal külastasid Lohkva Lasteaia õpetajad Merly Tätte, Krista Kortspärn, eripedagoog Kristi Karindi ja õppejuht Anneli Mõtsmees skulptuure täis Põhja- Makedoonia pealinna Skopjet. See oli viimane CALL projekti välisreis, enne partnerite kogunemist Eestis. Põhja-Makedoonia on Euroopa väikeriik, mis ei kuulu Euroopa Liitu ja milles kehtib oma raha denaar. Pealinnas on hulgaliselt hubaseid kohvikuid, mis meelitavad maitsva toidu, eestlaste jaoks soodsate hindadega ja tasuta Wifiga. Suurimaks pilgupüüdjaks võib kindlasti pidada Aleksander Suurele pühendatud 22 meetri kõrgust monumenti, mis asub otse keskväljakul. Keskväljakust jalutuskäigu kaugusel asub Nobeli rahupreemia auhinna saanud Ema Teresa mälestusmaja, kust võib leida nii tema isiklikke esemeid, kui ka tutvuda tema elulooga.
#000022
Mägede vahel asuvas Skopjes on tore võimalus sõita köisraudteega kõrgele mäe tippu ja nautida hingematvat vaadet orus asetsevale suurele linnale. Kohalike jaoks on see paik, kus saab lastega nautida kelgusõitu ja kohvikus kerget einet võtta. Skopje kesklinna ilmestab erinevate ajastute arhitektuuriline segunemine, olgu selleks siis neli suurt kaubanduskeskust või vana turg Bazar. Bazari müügilettidel on palju suveniire, aga ka rohkelt Ohridi järve pärlitest ning filigraantehnikas ehteid.
#000023
CALL projekti raames külastasime Skopjes nelja lasteaeda. Kõik need lasteaiad kuulusid ühe asutuse alla, mida juhtis üks direktor aga igal majal oli oma vanemõpetaja. Köök oli majadel ühine, kust viidi toit laiali teistesse majadesse. Sõimerühma võetakse vastu juba 8-kuuseid lapsi, sest just siis lõpeb Põhja-Makedoonias emapalk. Meile harjumuspäraseid tehnilisi vahendeid rühmades märgata ei olnud ning ka õuealad ei tundunud tihti kasutust leidvat.
#000024
Iga rühm oli valmistatud külalistele kingitusi, mida lapsed lahkelt laiali jagasid. Samuti nägime laste poolt vahvaid etteasteid, mis kõik kandsid endas rahvuslikku tooni. Külalistel oli au viibida ka ühe lasteraamatu esmaesitlusel, mis oli vana rahvalaulu põhjal valminud.
#000025
Eelviimasel õhtul toimus projektis osalejatele pidulik Põhja-Makedoonia rahvuslik õhtusöök. Selle raames jagati osalejatele tunnistused ja nauditi mõnusat õhtut koos hea toidu ning mõnusa seltskonnaga. Peol kõlas kohalik muusika, kuid erilise etteaste tegi meid võõrustanud lasteaiaõpetaja, kes laulis iga riigi laulu nende emakeeles, välja arvatud eesti keeles. Et peole lisada ka Eesti hõngu, haaras mikrofoni meie oma õppejuht Anneli ning esitas imeliselt laulu “Kauges külas”. Aitäh, Anneli, seda kodust tunnet oli meile vaja.
#000026
Viimase päeva veetsime imekaunis Ohridi linnas. Linn asub Euroopa sügavaima samanimelise järve kaldal ja on turistide suvine meelispaik. Õnneks ei olnud turismihooaeg veel alanud ning me saime nautida selle paiga imelist ilu rahus ja vaikuses. Et kohale veel võlu lisada, hellitas meid sel päeval ka soe kevadpäike. Pärast jalutuskäiku kauni linna tänavatel, järve vaadete nautimise ja kultuuriobjektide külastust, kogunesime viimasele ühisele lõunasöögile, et osa saada Paradiisiranna maitsetest.
#000027
Meie lõbus reisiseltskond suutis igast olukorrast leida positiivset ning Põhja-Makedoonia on riik, mida kindlasti soovitame külastada ka teistel reisihuvilistel.
#000028
Seoses covid-viiruse levikuga pidime seda sõitu ootama kaua ja ka nüüd ei saadud meid vastu võtta päris nii, nagu lasteaiapere oleks soovinud. Meid tervitasid saabumisel rõõmsameelne lasteaia personal, kuid linna ja lasteaia juhtide otsus oli, et lastega külalised kokku ei puutu. Lastega tegevused olid salvestatud videona ja meil oli võimalus neid koos lasteaia personaliga vaadata.
#000032
Eks igal maal ja igal rahvusel on omad kombed ja traditsioonid, mida nad hea meelega näitavad ja tutvustavad. Ilmselge on see, et mis ühele rahvale omane, jääb teisele kaugeks ja kohati arusaamatuks, kuid koos arutledes ja erinevaid asju katsetades, õpid rohkem oma partnereid tundma ja samas on rõõmu ja lusti küllaga.
#000033
Lasteaias tutvustati meile nende õppetegevuste põhimõtteid ja korraldust. Saime teada, et selles lasteaias on 5 rühma ja igas rühmas 28-30 last. Lastega töötab korraga üks õpetaja ja õpetaja abi. Meie suureks üllatuseks oli see, et õppetegevuse viib lastega läbi vaid õpetaja, õpetaja abi selles protsessi ei osale.
#000034
Bulgaarias on suur sümbol Martenitsa – punasest ja valgest lõngast meisterdatud paelad ja nukud, mis sümboliseerivad poissi ja tüdrukut ning tähistavad kevade saabumist. Saime meiegi osa nende meisterdamisest.
#000035
MAGIC projektis on hetkel tegevuste alateemaks pärimusmuusika. Iga riik valmistab lastega ette mõne muusikategevuse ja tutvustab seda teistele partneritele ning hiljem siis saab iga riik katsetada teiste muusikalisi tegevusi oma lasteaias. Innustatud muusikast, otsustasime teha partneritele üllatuse ja viisime kõigile kingituseks parmupilli. Triin ja Anneli selgitasid, kuidas seda pilli mängida ja tegid väikese näitliku laulukese. Laulsime endast ja panime ka teised laulu sisse ning mängisime parmupilli. Saime aru, et vahet pole, millises keeles räägime ja laulame, rõõmustada oskame me kõik koos ühtemoodi. Peab tunnistama, et meie mäng oli väga algelisel tasemel, kuid nii tore oli näha, kuidas meie pingutus innustas ka partnereid pingutama, et saada pillile hääl sisse. Lisaks parmupillile oli meil kingituseks kaasas lastega lihtsalt meistertatav suupilli. Selle näidise koos õpetusega tegi meil Anne Kurm. Loodame, et partnerid koju tagasi jõudes, hakkavad neid pille lastega meisterdama.
#000036
Lisaks lasteaiaelule saime osa ka kohalikest vaatamisväärsustest. Omaette silmailu pakkusid linna ümbritsevad mäed ning ajalooline Tsarevetsi kindlus.
#000037
Oleme ääretult tänulikud Detski Svyat lasteaia perele, kes vaatamata keerulisele olukorrale meid siiski olid valmis võõrustama. Nii tore oli näha, kasinatest tingimustest hoolimata, on inimesed rõõmsad ja väga külalislahked.
#000038
Lohkva lasteaia Erasmus+ „Creating a learning love“ projekti õpiränne Bulgaariasse
#000039
Detsembri alguses kohtusime oma projektipartneritega Bulgaariast, Türgist, Põhja-Makedooniast ja Hispaaniast Bulgaaria väikelinnas nimega Shumen. Meie õpiränduriteks olid seekord õpetajad Eliisa Nigol ja Jana Lode, direktor Tea Pendla ja meiepoolne projektikoordinaator õppejuht Anneli Mõtsmees. Shumen on Bulgaaria kirdeosas, mägedevahelises orus asuv linn, kus elab ligikaudu 89 00 elanikku. Shumen on vaene linn, kuhu eurorahad pole jõudnud ja paljud inimesed on lahkunud liiga madalate palkade ning tööpuuduse tõttu. Nii linnapilt, kui igapäevaelu oli seal nagu kinni jäänud 80-datesse.
#000040
Külastasime kahte lasteaeda. Lasteaias Latinka veetsime kaks hommikupoolikut ja lasteaias Chuchuliga ühe hommikupooliku. Nii nagu meie vastuvõtja mitmeid kordi rõhutas, väärtustatakse seal väga kõrgelt rahvatraditsioone ja ajaloopärandit – seda oli näha ka laste esinemistest. Õppetegevused olid üsna õpetajakesksed, aga sellegipoolest nii meile, kui lastele huvitavad – “rändasime” koos lastega kõigisse projektimaadesse, õppisime tundma nende asukohta, kutuuri, vaatamisväärsusi ja sümboolikat läbi erinevate tegevuste. Chuchuliga lasteaia erivajadustega laste rühmas vaatasime, kuidas lastega koos valmistati Bulgaaria traditsioonilist saia. Lasteaedade päevakava ja korraldus on üsna sarnane meie lasteaedadele: päev algab 7.30 ja lõpeb 18.00, rühmas on 20-24 last ja 3 töötajat, lasteaias on oma köök ja lapsi toitlustatakse 3 korda päevas, lapsevanemad tasuvad osalustasu ja toiduraha,
#000041
Pealelõunati käisime ajaloomuuseumides ja tutvusime erinevate mälestusmärkidega, millest ehk märkimisväärsem oli 1300 a vana monument mis asub linna kohal kõrguva Ilchovi mäe otsas ja olevat selge ilma korral näha ka 30 km kauguselt. Bulgaarias on pikk veinikultuur ja meil oli võimalus külastada ka ühe perekonna põlvest-põlve edasi antud traditsioonidega veinitalu.
#000042
Meie peatusime Napoli väikses eeslinnas, Porticis, mis asub Vesuuvi jalamil. Seda linna iseloomustas hullumeelne liiklus, prügised tänavad, pooleliolevad ehitised, ehtne Itaalia pizza ja päikselised itaallased.
#000046
Madre Claudio Russo-Solimena lasteaias käivad lapsed vanuses 2,5-5 aastat. Lasteaias nad ei maga, vanemad tulevad lastele järgi kella 13.00ks. Söögisaale Itaalia lasteaedades pole, vanemad panevad toidu neile kaasa. Erivajadusega lapsed osalevad õppetegevustes teistega koos ja neid abistavad rühmas tugiisikud. Lapsi aitasid tualetis toimetamisel selleks eraldi ettenähtud inimesed, kelle jaoks oligi see nende ainus töö. Õpilased kandsid lasteaias ja koolis vormipluuse, mille värvuse järgi oli võimalik eristada nende kooliastet.
#000047
Põhikool, kus käisid 10-13.aastased lapsed, asus eraldi majas. Kooli uhkus oli uus aula ja muusikakallakuga klass. Õppeaasta alguses otsustab muusikaõpetaja, mis pilli laps õppima asub. Meile tutvustati rahvuskangelast Pulcinellat, kelle meelistegevuseks on pizzasöömine ja tarantella tantsu tantsimine. Laste juhendamisel meisterdasime ka meie endale lõngast nukud, mille tõime mälestuseks reisilt kaasa.
#000048
Õppetegevuste kõrvalt jäi meil aega tutvuda erinevate kultuuriliselt oluliste paikadega. Külastasime Pietrarsa rongimuuseumit, Napoli kirikuid täis vanalinna, Pompei linna, Capodimonte kunstimuuseumit, Napoli linnavalitsust, kus iga riigi koordinaatorile kingiti aukülalise teenetemärk. Kustumatu mulje jättis meile tuha alt väljakaevatud Pompei linn.
#000049
Projekti viimasel õhtul korraldasid kooliõpetajad ja lapsevanemad külalistele rahvuslike toitudega galaõhtusöögi. Meile esinesid muusikaklassi lõpetanud pillimängijad ja mudilaskoor. Eestlastepoolseks kingituseks esitas meie õppejuht Anneli Tõnis mäe loo „Sinu hääl“.
#000050
Oleme väga tänulikud, et koroonapandeemia tõttu edasilükatud õpiränne sai teoks. Hoolimata keerukast olukorrast paistsid Itaalia õpetajad silma ülevoolava positiivsuse ja rõõmsameelsusega. Lapse väiksemgi pingutus sai kroonitud juubeldavate kiidusõnadega. Jääme ootama kevadet, et vastu võtta külalised ja tutvustada meie lasteaiaelu.
#000051
Seal on kõik nii teistmoodi. Lasteaias käivad lapsed vanuses 1-3 aastat (Hispaania ema saab emapalka 1-6 kuud). Meie külastasime kooli, kus õppisid 4-12 a lapsed. Kõikide laste päev kestab kella 9st -14ni. Lõunasöök-jook on igaühel kaasas ja lapsed ei maga koolis. Kooli territooriumi ümbritseb kõrge aed. Õueala katab valdavalt liiva ja peene kiviklibu segu või tartaankate. Puudub muru ja ka eraldi liivakaste ei ole. Õpetajate tööpäev on 6 tundi pikk, suvepuhkus 60 päeva ning lisaks saavad õpetajad puhata ka jõulude ajal 20 ja lihavõtte ajal 10 päeva. Lasteaiarühmas on korraga tööl 2 täiskasvanut.
#000056
Praegu on Hispaanias viinamarjade koristamise aeg. Meie pilku püüdsid tehasesse vuravad traktorid, mille järelkärud olid marju täis. Külastasime kohalikku veinitehast, kus saime teada, et kogutud viinamarjade hind sõltub nende suhkrusisaldusest. Mida magusam on mari, seda kõrgem hind. Viinamarjade korjamine oli läbivaks teemaks ka lasteaia tegevustes – lapsed joonistasid traktoreid ja viinamarjakobaraid. Meie osalesime 4-5 aastaste laste õppetegevuses, kus mängiti projektis osalevate maade kogutud mänguderaamatu mänge. Mängisime koos nt “Haned, luiged tulge koju” ja “Heeringas, heeringas 1-2-3”.
#000057
Kogu õpirände jooksul märkasime kuivõrd head koostööd teevad kooli personal ja lapsevanemad. Igaks lõunaks olid vanemad meile valmistanud maitsva lõunasöögi. Toredaks koostöö näiteks oli viimaseks õhtuks projektipartnerite auks korraldatud pidulik õhtusöök, mille ettevalmistamisel ja läbiviimisel osalesid lisaks pedagoogidele nii lapsed kui nende vanemad.
#000058
Õpiränne oli heaks näiteks, et ka keerulisel pandeemia ajal on siiski võimalik ohutusnõudeid täites kohtuda silmast silma ja luua mitmekülgsemat maailmavaadet partnerite asutustest. Tõime kaasa häid mõtted, kuidas täiustada oma õueala ja rikastada õppetegevuse vahepausi. Ees ootavad veel kohtumised Bulgaarias ja Makedoonias ning aprilli lõpul võõrustame meie projekti riike.
#000059
Rahvusvaheline koostöö jätkub ka keerulistel aegadel
#000061
2019 aasta septembris said Lohkva Lasteaias avapagu kaks Erasmus + projekti, mille raames pidid toimuma 2020 aasta kevadel õpiränded erinevatest riikidest partnerite lasteaedadesse ja koolidesse. 2020. aasta algus aga pööras meie maailma pahupidi ja projektitegevuses tuli teha raskeid otsuseid. Kõikide riikide Erasmus + projektide juhtivagentuurid otsustasid, et õpiränded peatatakse kuni 2021. aastani. Partnerite seas oli palju ärevust ja segadust, kuid nii, nagu meie, kohanesid ka teised riigid uue reaalsusega ning projektitegevused planeeriti ümber veebipõhisteks tegevusteks.
#000062
Nii „Creating a learning love – CALL“ kui ka „M.A.G.I.C. (Myths and tales, Art and Games for Intercultural Cooperation)“ projektipartnerid leidsid, et me võiks tähistada oktoobris rahvusvahelist ErasmusDay-d veebipõhiselt.
#000063
15. oktoobril kogunesid meie saali Sipsikud ja Sabatähed, et kohtuda CALL projekti partneritega läbi veebi. Igast lasteaiast esitasid lapsed teistele ühe laulu või tantsu. Meie poolt tuli esitamisele Kaera – Jaan ja saime kõigile saata tervitused nende emakeeles. Lisaks veebikohtumisele saatis iga riik ühe muusikamängu, millest koostas Hispaania partner ühise videotervituse.
#000064
MAGIC projekti raames tutvusime teiste riikide muinasjututegelastega, kelleks olid Kreeka Herakles, Leedu Juraite ja Bulgaaria Baba Marta. Meie saatsime partneritele tutvumiseks Sipsiku. Rühmades uuriti partnerite poolt saadetud tegelaskujude pakke ja mängiti saadetud mänge. Nii toimetasid ka teised partnerid. ErasmusDay raames toimus jällegi videokohtumine, kus jagati infot tehtud tegevustest. Tegevused muinasjututegelastega koondati ühisele veebilehele, mida saab iga partner oma lastega uurida.
#000066